AARHUS: Antallet af ulovligt opsatte valgplakater i Aarhus har aldrig været så stort som i år, lyder vurderingen fra Teknik og Miljø.

Her har man sat et privat firma til at pille de plakater ned, der bryder reglerne og for eksempel er til fare for trafiksikkerheden. Ikke færre end 1.145 valgplakater for EU- og folketingspolitikere er pillet ned.

- Det er alle de plakater, der ikke har levet op til reglerne. Og som har hængt farligt for cyklister eller gående eller i vejen for udsynet i lyskryds, så der kunne opstå farlige situationer, fortæller Kim Gulvad Svendsen, driftschef Teknik og Miljø.

Ved byrådsvalget i november 2017 pillede kommunen 384 plakater ned. Man har ikke særskilte tal for folketingsvalget i 2015, men Kim Gulvad Svendsen mindes alligevel ikke, at man nogensinde har måtte pille så mange plakater ned.

- Det er nok fordi der er to valg så tæt på hinanden.